## Pravilnik o sadržaju i načinu vođenja evidencije fizičkih osoba koje samostalno obavljaju socijalnu skrb kao profesionalnu djelatnost

### NN 34/1998 (12.3.1998.), Pravilnik o sadržaju i načinu vođenja evidencije fizičkih osoba koje samostalno obavljaju socijalnu skrb kao profesionalnu djelatnost

# **MINISTARSTVO RADA I SOCIJALNE SKRBI**

Na osnovi članka 125. stavak 2. Zakona o socijalnoj skrbi ("Narodne
novine", broj 73/97) ministar rada i socijalne skrbi donosi

## **PRAVILNIK**

### **O SADRŽAJU I NAČINU VOĐENJA EVIDENCIJE FIZIČKIH OSOBA KOJE SAMOSTALNO OBAVLJAJU SOCIJALNU SKRB KAO PROFESIONALNU DJELATNOST**

Članak 1.

Ovim Pravilnikom propisuje se sadržaj i način vođenja evidencije fizičkih
osoba koje samostalno obavljaju socijalnu skrb kao profesionalnu djelatnost
koja obuhvaća poslove savjetovališta i poslove pružanja pomoći i njege
(u daljnjem tekstu: socijalna skrb kao profesionalna djelatnost).

Članak 2.

Ministarstvo nadležno za poslove socijalne skrbi vodi i čuva evidenciju
fizičkih osoba koje samostalno obavljaju socijalnu skrb kao profesionalnu
djelatnost.

Članak 3.

Evidencija fizičkih osoba koje samostalno obavljaju socijalnu skrb kao
profesionalnu djelatnost sastoji se od evidencijskog kartona za svaku fizičku
osobu posebno u koje se upisuju podaci o svakoj pojedinoj osobi.

Evidencija iz prethodnog stavka vodi se odvojeno za fizičke osobe koje
obavljaju poslove savjetovališta i fizičke osobe koje obavljaju poslove
pružanja pomoći i njege.

Evidencija iz stavaka 1. i 2. ovoga Pravilnika vodi se na obrascu koji
je tiskan uz ovaj Pravilnik i čini njegov sastavni dio.

Članak 4.

Evidencijski karton iz članka 3. ovoga Pravilnika, sadrži za svaki upis
posebno podatke iz članka 5. ovoga Pravilnika.

Članak 5.

U evidencijski karton upisuju se ovi podaci za fizičke osobe koje obavljaju
socijalnu skrb kao profesionalnu djelatnost:

1. evidencijski broj

2. datum upisa

3. ime i prezime nositelja djelatnosti

4. jedinstveni matični broj građana

5. sjedište (mjesto, ulica i kućni broj)

6. vrsta i sadržaj djelatnosti

7. područje djelatnosti

8. datum početka rada djelatnosti

9. promjena sjedišta djelatnosti

10. promjena vrste i sadržaja djelatnosti

11. promjena područja djelatnosti

12. privremena obustava djelatnosti

13. prestanak djelatnosti:

- odjavom

- po sili zakona

- rješenjem ministarstva nadležnog za poslove socijalne skrbi

Članak 6.

Upis u evidenciju fizičkih osoba koje samostalno obavljaju socijalnu
skrb kao profesionalnu djelatnost obavlja po službenoj dužnosti ministarstvo
nadležno za poslove socijalne skrbi.

Članak 7.

Ovaj Pravilnik stupa na snagu osmog dana od dana objave u "Narodnim
novinama".

Klasa: 550-01/98-01/241
Urbroj: 524-01/98-5
Zagreb, 4. ožujka 1998.

Ministar
**Joso Škara,** v. r.

*Obrazac*

                                                                                                                                                          Format:
297x210 mm

**EVIDENCIJSKI KARTON FIZIČKE OSOBE KOJA SAMOSTALNO OBAVLJA
SOCIJALNU SKRB KAO PROFESIONALNU DJELATNOST**

|  |  |  |
| --- | --- | --- |
| 1. Evidencijski broj |  | 2. Datum upisa |
|  |  |  |

|  |  |
| --- | --- |
| 3. Ime i prezime nositelja djelatnosti | 4. Jedinstveni matični broj                  građana |
|  |  |

|  |  |
| --- | --- |
| 5. Sjedište (mjesto, ulica i kućni broj) | 6. Vrsta i sadržaj djelatnosti |

|  |  |
| --- | --- |
| 7. Područje djelatnosti | 8. Datum početka rada djelatnosti |
|  |  |

|  |  |
| --- | --- |
| 9. Promjena sjedišta djelatnosti | 10. Promjena vrste i sadržaja                     djelatnosti |
|  |  |

|  |  |
| --- | --- |
| 11. Promjena područja djelatnosti | Datum promjene područja               djelatnosti |
|  |  |

|  |  |
| --- | --- |
| 12. Privremena obustava djelatnosti | Datum privremene obustave       djelatnosti |
|  |  |

|  |  |
| --- | --- |
| 13. Prestanak djelatnosti | Datum prestanka  djelatnosti |
|  |  |

Pravilnik, NN 34/1998-434